open-index/open-wikipedia-markdown huggingface dataset:
Peugeot 306

**Peugeot 306** je model automobilu nižšej strednej triedy francúzskej automobilky Peugeot. Nahradil predchádzajúci Peugeot 309. Model sa vyrábal v rokoch 1993 až 2002. Existoval vo vyhotoveniach ako 3 alebo 5 dverový hatchback, sedan, kabrio a od roku 1997 aj ako combi (break). V tom istom roku podstúpila 306-ka prvý facelift (napr. nedelené predné svetlá, nárazníky, interiér, výbava) a zvýšila sa aj pasívna bezpečnosť pasažierov. Ďalší facelift prišiel v roku 1999 (napr. číre predne svetlá a hmlovky, prevratný dieselový motor HDi). Na rovnakej podvozkovej platforme bol postavený aj Citroën Xsara s ktorým má rovnakú aj elektrickú sústavu a aj motorizáciu. 306-ka mala konkurovať nemeckému Volkswagenu Golf. V crash testoch dostala 3 z 5 hviezdičiek. V roku 2002 ju nahradil novší model Peugeot 307.

## Verzia S16
right|thumb|Peugeot 306 S16 pri pretekoch Le Brno
Bola predstavená v roku 1994 a vo výrobe sa udržala do roku 2002. Ako jedej z mála vozidiel mala riaditeľnú zadnú nápravu. Na výber bola klasická verzia s výkonom 150 koní, a silnejšia verzia Premium s výkonom 167 koní a 6-rýchlostnou manuálnou prevodovkou. Oproti sériovej 306-ke mala verzia S16 15-palcové kolesá, rozšírené blatníky, hlbšiu čelnú masku, spojler, spätné zrkadlá, kľučky dverí a nárazníky vo farbe karosérie. Po facelifte v roku 1997 dostalo vozidlo výraznejšie svetlomety, ktoré v roku 2000 dostali číre kryty. V tom istom roku sa v interiéri objavila imitácia hliníka. Štandardne bolo vozidlo vybavené anatomickými sedačkami.

### Technické parametre
* Pohotovostná hmotnosť: 1215 kg
* Motor: R4, 1998 cm³, DOHC
* Výkon: 126 kW/167 koní pri 6500 ot/min
* Krútiaci moment: 193 Nm pri 5500 ot/min
* 0-100 km/h: 8,8 s
* Max. rýchlosť: 220 km/h

## Motorizácia
### Zážihové
* 1,1 l 44kw (60k)
* 1,4 l 55kw (75k)
* 1,6 l 65kw (88k)
* 1,8 l 8V 74kw (100k)
* 1,8 l 16V 81kw (110k)
* 2,0 l 8V 89kw (121k)
* 2,0 l 16V 97kw (132k), model XSi
* 2,0 l 16V, 120 kW (163 k), model S16

### Vznetové
* 1,8D 43kw (58k)
* 1,9D 50kw (68k)
* 1,9TD 66kw (90k) 
po roku 1999
* 1,9D 51kw (69k)
* 2,0HDi 66kw (90k).

## Galéria

Image:Peugeot 306 Berlina.jpg|Peugeot 306 (verzia sedan)
Image:Peug306 yel800600.jpg|Peugeot 306 verzia cabrio)
Image:306breakRG.JPG|Peugeot 306 (verzia combi)


## Iné projekty

## Referencie

306
Kategória:Automobily nižšej strednej triedy
Štátna cesta 9 (Albánsko)

**Štátna cesta 9** () je cesta v Albánsku, ktorá sa začína na hranici krajov Korçë a Elbasan ako pokračovanie cesty SH3. Jej celková dĺžka je 4 km a končí na štátnej hranici so Severným Macedónskom. Po SH9 je vedená európska cesta 852.

## Zdroj
* Google maps

9
Iracké národné futbalové mužstvo

**Iracké národné futbalové mužstvo** reprezentuje Irak na rôznych futbalových akciách ako sú, napríklad Majstrovstvá sveta alebo Majstrovstvá Ázie.

## História
Futbalový zväz bol založený v roku 1947. Najväčší úspech Iraku je víťazstvo na Majstrovstvách Ázie vo futbale 2007. Irak sa raz predstavil na Majstrovstvách sveta a to na MS 1986. V konkurencii Paraguaja (0:1), Belgicka (1:2) a Mexika (0:1) skončili na poslednom mieste v skupine. Irak je najúspešnejší tím na Arabskom pohári FIFA (4 tituly) a má aj víťazstvo na Majstrovstvách WAFF vo futbale.

## Majstrovstvá sveta

## Majstrovstvá Ázie vo futbale

## Ostatné súťaže

### Pohár konfederácii FIFA

### Arabský pohár FIFA

### Majstrovstvá WAFF vo futbale

## Referencie

## Externé odkazy
https://ifa.iq/ 

## Zdroj

Kategória:Futbal v Iraku
Kategória:Národné futbalové mužstvá
Futbal
Kométy Kreutzovej skupiny

[thumb|[Veľká kométa roku 1882]]
**Kométy Kreutzovej skupiny** alebo **kométy Kreutzovej rodiny** sú kométy, ktoré majú perihélium svojej dráhy v tesnej blízkosti slnečného povrchu. Pri svojich tesných priblíženiach k Slnku sa vyparia, alebo dopadnú na Slnko a predpokladá sa, že môžu vyvolať výron koronálnej hmoty.

Táto skupina dostala pomenovanie podľa nemeckého astronóma Heinricha Kreutza, ktorý pohyby týchto telies intenzívne študoval. Najviac informácií o kométach tohto druhu nám zatiaľ poskytla sonda SOHO. SOHO disponuje 2 koronografmi, prístrojmi na zatienenie slnečného disku, vďaka ktorému môže zaznamenať kométy aj v tesnej blízkosti slnečného disku.

Kométy Kreutzovej skupiny obiehajú po veľmi excentrických dráhach s obežnou dobou 500 až 1000 rokov. Ich perihélium je od Slnka vzdialené menej ako 0,07 AU, čo je len desatina vzdialenosti Venuše od Slnka. Pravdepodobne prvá zatiaľ známa zmienka o kométe tejto skupiny pochádza z roku 418 od historika Filostorgia, ktorý zakreslil kométu počas úplneho zatmenia Slnka. V súčasnosti poznáme takmer 1500 komét, podľa iného zdroja až vyše 2000 komét tejto skupiny. Kométy objavené sondou SOHO sa nazývajú SOHO kométy.

Predpokladá sa, že kométy Kreutzovej skupiny vznikli rozpadom jediného veľkého materského telesa, pravdepodobne pod vplyvom slapových síl Slnka. Odhaduje sa, že toto teleso malo priemer asi  a jeho rozpad nastal asi pred 10 – 20 tisíc rokmi. Rozpadom vznikli dve hlavné skupiny označované ako I a II.

## Referencie


Kategória:Kométy
Kategória:Slnko
Bič

náhľad|bič

**Bič** je nástroj skladajúci sa z remenca alebo povrázku pripevneného na pomerne dlhú rúčku (nazývanú bičisko). Pôvodne sa používal na poháňanie dobytka. 

Biče sa vyrábali prakticky po celom svete a podľa spôsobu použitia vznikali biče rôznej dĺžky. Tým dochádzalo k vzniku rôznych špecializovaných bičov, ktoré sa potom vyvíjali nezávisle od ostatných druhov bičov. 

## Iné projekty

Kategória:Chladné zbrane
Kategória:Nástroje
Ateliér Peter Ebner – Franziska Ullmannová

**Ateliér Peter Ebner - Franziska Ullmannová** je rakúska architektonická kancelária.

## Peter Ebner
Narodil sa v rok 1968 v Halvangu v Salzburgu. Vyučil sa tesárom, potom vyštudoval strednú priemyselnú školu v Salzburgu. Architektúru vyštudoval na technickej univerzite v Gratzi. Pracoval v architektonickej kancelárii Mark Mack architects v Los Angeles. V roku 1995 založil v Salzburgu vlastnú architektonickú kanceláriu.

V rokoch 1996 – 1998 bol členom výboru Initiative Architektur v Salzburgu, od roku 1998 spolupracuje s Franziskou Ullmanovou. Externe pôsobil aj na Harvard Graduate School of Design v Bostone. Zároveň pôsobí aj ako profesor odboru bytová tvorba na Technickej Univerzite v Mníchove. 

## Franziska Ullmannová
Narodila sa v roku 1950. Vyštudovala architektúru na Viedenskej Univerzite. Od roku 1983 má vlastú architektonickú kanceláriu vo Viedni.  V rokoch 1985-1994 prednášala na Univerzite úžitkového umenia vo Viedni u profesora Hansa Holleina. 

Od roku 1995 je profesorkou odboru priestorový design na Univerzite v Stuttgarte. od roku 1998 spolupracuje s Petrom Ebnerom. Od roku 2000 pôsobí aj ako profesorka na Harvard Graduate School of design v Bostone.

## Vybrané realizácie
*2003 - *showroom firmy Fenster + Technik*, Salzburg, Rakúsko
*2002 - *Dom „O“*, Bergheim, Rakúsko
*2001 - *Pôrodnica*, Stuttgart, Nemecko
*2000 - *Multigeneračné bývanie*, Viedeň, Rakúsko
*1999 - *Café Gloriette*, Viedeň, Rakúsko
*1997 - *Študentská ubytovňa Salzburg*, Rakúsko
*1995 - *Frauen-Werk-Stadt*, Viedeň, Rakúsko

Peter Ebner a Franziska Ullmannová sa zúčastnili na niekoľkých konferenciách Univerzít v Európe, Ázii a Amerike. Ich tvorba bola publikovaná v 16tich štátoch a ich projekty boli vystavené na rôznych výstavách ako napr.:  

*1999-2004 – New austrian architecture 1994-1999
*2000-2004 – Emerging Austrian architecture 1 (putovná výstava: Viedeň, Kodaň, Frankfurt, Budapešť)
*2002 – GA Houses project, Tokio
*2003- Frische Fische (putovná výstava: Gratz, Oslo, Feldkirch)
*2003 – Ga Houses Projekt Tokio

Kategória:Architektonické firmy
Kategória:Architektúra v Rakúsku
Hudba (anime)

**Hudba** () je v oblasti mangy a anime druh alebo žáner. Keď je nejaké anime hudobné, znamená to, nielen že má bohatý soundtrack, ale aj to, že sa príbeh sústredí napríklad na nejakú jednu hudobnú skupinu alebo speváka. Tiež môžu byť takéto anime zamerané na jeden alebo viac špecifických štýlov hudby.

## Zoznam ''hudba'' anime/mangy
* *[[Fudžimi Orchestra]]*
* *[[Gravitation]]*
* *[[Nana]]*
* *[[Nodame Cantabile]]*
* *[[On Your Mark]]*

Kategória:Anime a manga žánre
Server Rešatovič Džeparov

**Server Rešatovič Džeparov** (po uzb. Server Jeparov, rus. Сервер Решатович Джепаров; * 3. október 1982, Sovietsky zväz) je uzbecký futbalista, ktorý je v súčasnosti hráčom klubu FC Bunyodkor. V roku 2008 ho vyhlásili ako najlepšieho hráča Ázie za tento rok. Po získaní tejto ceny ho anglický klub Chelsea FC pozval na mesačný pobyt v klube.

## Referencie
 

Kategória:Narodenia v 1982
Kategória:Uzbeckí futbalisti
Kategória:Ázijskí futbalisti roka
Planétka typu G

[thumb|right|[1 Ceres, najväčší asteroid typu G]]

**Planétka typu G** je relatívne vzácny typ uhlíkatého asteroidu. Najdôležitejším asteroidom tejto skupiny je 1 Ceres.

## Charakteristika
G-typy sa podobajú C-typom, ale obsahujú silné ultrafialové pohlcovanie pod 0,5 μm. Tiež môže byť prítomné pohlcovanie okolo 0,7 μm, čo signalizuje prítomnosť minerálov ako sľuda. V SMASS klasifikácii G-typy sú popisované Cgh a Cg typmi, v závislosti od prítomnosti 0,7 μm absorpcie. G, C a ďalšie vzácne typy sa niekedy spájajú do C skupiny uhlíkatých asteroidov.

## Pozri aj

* Planétka typu C
* 1 Ceres

Kategória:Skupiny a rodiny planétok
Leopold Bilčík

Generálporučík v.v. Ing. **Leopold Bilčík** (* 17. február 1949, Sládkovičovo† 12. júl 2010, Abrahám) bol slovenský generál a bývalý riaditeľ sekcie Ministerstva obrany Slovenskej republiky.

## Život

Roku 1967 ukončil Vojenskú školu Jana Žižku z Trocnova v Moravskej Třebovej. Vojenskú akadémiu Antonína Zápotockého v Brne ukončil v roku 1972 a sa stal vojakom z povolania, pričom získal hodnosť poručík. Následne do roku 1985 vykonával vojenské  technické funkcie na úrovni prápor, pluk a divízia. V období od roku 1985 až do roku 1990 bol náčelníkom štábu výzbroje a technického zabezpečenia Veliteľstva Východného vojenského okruhu Trenčíne a v roku 1990 absolvoval trojsemestrálne postgraduálne interné štúdium na Vojenskej akadémii v Brne. V rokoch 1991 až 1993 vykonával funkciu zástupca veliteľa  pre výzbroj na veliteľstve Východného vojenského okruhu v Trenčíne. Od roku 1993 bol riaditeľom sekcie logistiky Ministerstva obrany Slovenskej republiky. Roku 1994 dosiahol prvú generálsku hodnosť.

Ovládal ruský jazyk. Bol ženatý, otec troch detí. Zomrel 12. júla 2010.

## Miesta vojenského pôsobenia
Bratislava, Moravská Třebová, Trenčín, Brno

## Zdroj
*Armádna ročenka 1995
*parte

Kategória:Slovenskí generáli
Kategória:Príslušníci Ozbrojených síl Slovenskej republiky
Kategória:Osobnosti zo Sládkovičova
Šport (anime)

**Šport** () je v oblasti mangy a anime druh alebo žáner. Športové anime sa najčastejšie zameriavajú na nejaký celý tím alebo len na jedného športovca a na jeho výkon. Väčšinou sú takéto anime len o jednom športe, pri čom sa vyskytuje hlavne futbal, tenis a bejzbal.

## Zoznam ''šport'' anime/mangy
* *[[Captain Tsubasa]]*
* *[[One Piece|Dream Soccer King!]]* – filmový špeciál seriálu One Piece
* *[[Hikaru no Go]]*
* *[[Kaleido star]]*
* *[[One Piece|Take Aim! The Pirate Baseball King]]* – filmový špeciál seriálu One Piece
* *[[Tennis no Ódži-sama]]*

Kategória:Anime a manga žánre
Školský poriadok

**Školský poriadok** je dokument, ktorý upravuje práva a povinnosti žiakov školy ako aj práva a povinnosti pedagogických zamestnancov školy vyplývajúce z riadenia a organizácie výchovno-vzdelávacieho procesu školy.

## Školský poriadok na Slovensku
Na Slovensku je školský poriadok tvorený školami individuálne. „Vydávajú [ho] riaditelia po prerokovaní v školskej samospráve a v pedagogickej rade“.

V júli 2013 navrhla vláda za porušenie školského poriadku žiakmi zastaviť rodičom prídavky na deti. Porušenia by sa mohli aj týkať mejkapu, piercingu a iných vecí týkajúcich sa zovňajšku žiaka. Už jedno porušenie poriadku by mohlo mať za následok zastavenie dávok. Riaditeľ školy by ho mal nahlásiť úradu práce, ktorý by rozhodol či dávky pozastaviť. Po troch mesiacoch by boli dávky obnovené ak by sa žiak vrátil k správaniu bez porušovania poriadku. Podobný postup zatiaľ neexistuje pri spáchaní priestupku ani trestného činu. Kritici návrh odmietajú. Podľa Laca Oravca z Nadácie Milana Šimečku: „Dôvody, z ktorých môže nevzniknúť nárok na prídavok, považujeme za veľmi prísne a vágne. Navyše umožňujú subjektívne zneužívanie a diskrimináciu.“

## Referencie

Kategória:Školy
Kategória:Školstvo
Šport (rozlišovacia stránka)

**Šport** môže byť:
* pohybová aktivita, pozri šport
* v mange a anime: pozri Šport (anime)
* televízny kanál RTVS, pozri Šport (RTVS)
* slovenské periodikum vychádzajúce od roku 1947 (1947 – 1953 pod názvom Štart, 1953 – 1968 Československý šport), pozri Šport (denník)
* slovenské vydavateľstvo v rokoch 1957 – (?) 1992, pozri Šport (vydavateľstvo)
Dendrochronológia

náhľad|Vrstvy stromu, sú viditeľné letokruhy
**Dendrochronológia** (gr. dendron=strom + chronos=čas + logos=učenie, slovo) je odbor dendrológie, ktorá je odborom botaniky a tá patrí pod biológiu. Dendrochronológia sa zaoberá určovaním veku stromov pomocou analýzy letokruhov viditeľných na priečnom reze daného stromu, na pni. V minulosti pracovali dendrochronológovia ručne, teda pozorovaním letokruhov, porovnávaním a rôznymi výpočtami. Dnes sa takto čisto ručne pracuje málokde. Na prácu sa hlavne využívajú počítače a iné technológie.

Hovorí sa, že ako prvý odbornejšie pozoroval letokruhy všestranne nadaný Leonardo da Vinci, ktorý pochopil súvis medzi šírkou letokruhov a zrážkami počas rastu stromu. Riadne vedecké výskumy začali prebiehať až začiatkom 20. storočia, vznikajú dokonca aj laboratóriá a ústavy pre výskum letokruhov.

## Základy dendrochronológie
Základné princípy rastu stromov a vzniku letokruhov hovoria o tom, že letokruhy vznikajú vo vegetatívnom období, teda (v miernom klimatickom pásme) v jari a v lete. Pri pohľade na zrezaný strom je jasne vidno, že sú tam dve hlavné farby letokruhov – svetlé a tmavšie. Svetlé sú o niečo redšie ako tmavé, lebo sú to jarné letokruhy rastené po období jesene a zimy, teda po období rastového pokoja. Nastáva rýchly rast pomocou nazbieraných síl. V lete už zas nemá strom toľko energie na rast dreva ako v jari, rastie pomalšie, ale aj o to „kvalitnejšie“. Preto má hustejšie, tmavšie drevo. Samozrejme, na rast dreva nevplývajú len základné ročné obdobia, ovplyvňuje ho aj úrodnosť roka, vlhkosť vzduchu a pôdy, zrážky a celková priaznivosť roka alebo jeho obdobia pre rast rastlín. V mimoriadne dobrom roku môžu narásť aj dve jarné vrstvy, alebo počas striedajúcich sa období roka (suché, vlhké) viacero striedajúcich sa jarných a letných letokruhov. Stáva sa aj, že za určitý extrémne neúrodný rok nevyrastie žiadna, prípadne iba jediná, aj to len tenká vrtva dreva.

Dendrochronológia môže pomocou podobných letokruhov určiť provenienciu dreva. 

Na Slovensku existujú dendrochronologické laboratória v Bratislave (Katedra archeológie FiFUK, Katedra fyzickej geografie a geoinformatiky PriFUK) a vo Zvolene (Katedra fyziky, elektrotechniky a aplikovanej mechaniky TU vo Zvolene) a súkromné laboratórium (Ing. Ľubor Paulen – Topoľčany), v Česku je výskumných pracovísk niekoľko – 4 dendrochronologické laboratóriá (Dendrochronologická laboratoř Ústavu nauky o dřevě Mendelovy zemědělské a lesnické univerzity, Dendrochronologická laboratoř Botanického ústavu AV ČR, Dendrochronologická laboratoř Archeologického ústavu AV ČR a Dendrochronologická laboratoř Biologické fakulty Jihočeské univerzity) a 2 súkromné laboratóriá (Jaroslav Dobrý – Praha, Josef Kyncl – Brno).

## Pozri aj
* Technika datovania
* Metóda letokruhov

Kategória:Stromy
Kategória:Datovacie metódy
Kategória:Dendrológia
Majstrovstvá Európy v basketbale žien 2009

**Majstrovstvá Európy v basketbale žien 2009** boli v poradí 32. Majstrovstvá Európy v basketbale žien. Turnaj organizuje FIBA Europe a konal sa v 3 lotyšských mestách: Liepāja, Riga a Valmiera od 7. do 20. júna 2009. Víťazom sa druhýkrát stali Francúzsky.

Tieto ME boli zároveň kvalifikáciou na Majstrovstvá sveta 2010, ktoré sa konali v Česku. Kvalifikovali sa na ne 3 najlepšie družstvá.

## Kvalifikácia

náhľad|Zápas Lotyšska a Slovenska v Arena Riga

## Vyžrebovanie skupín

## Výsledky
### Základná skupina
#### Skupina A

#### Skupina B

#### Skupina C

#### Skupina D

----

### Nadstavbová fáza
#### Skupina E

#### Skupina F

----

### Vyraďovacia fáza
#### Štvrťfinále

#### Zápasy o 5. - 8. miesto

#### Semifinále

#### Zápas o 7. miesto

#### Zápas o 5. miesto

#### Zápas o 3. miesto

#### Finále

## Konečné poradie

## Referencie

## Externé odkazy
* Oficiálna stránka ME 2009  /
* ME 2009 na stránke FIBA Europe 
* ME 2009 na portáli eurobasket.com 
* ME 2009 na stránke todor66.com 
* ME 2009 na archivnej stránke FIBA 

Kategória:Basketbal v 2009
Kategória:Majstrovstvá Európy v basketbale žien
Basketbal
Stefan Persson

**Stefan Persson** (* 4. október 1947) je švédsky podnikateľ, syn Erlinga Perssona, ktorý založil švédsku módnu spoločnosť Hennes & Mauritz (H&M). Od roku 1982 je hlavným vlastníkom H&M. 

Podľa magazínu *[[Forbes (magazín)|Forbes]]* je jeho majetok $18,4 miliard v roku 2007, čo ho robí druhým najbohatším človekom vo Švédsku a 17. najbohatším človekom na svete. Býva v Štokholme.

Je fanúšikom Djurgårdens IF a finančne podporoval jeho vytvorenie.

Kategória:Švédski podnikatelia
Kategória:Švédski miliardári
Erling Persson

**Erling Persson** (* 21. január 1917, Borlänge, Švédsko – † 28. október 2002, Štokholm, Švédsko) bol švédsky podnikateľ, zakladateľ H&M (Hennes & Mauritz). Tento nápad dostal po ceste po druhej svetovej vojne do USA, pretože bol veľmi očarený oblečením od Macy's alebo Barneys.

Spoločnosť bola založená vo Västerås, Švédsko v roku 1947, hoci v tomto čase predávali iba ženské výrobky a spoločnosť sa volala Hennes (po švédsky „jej“). V roku 1968 získal Persson priestory a tovar štokholmského obchodu s vybavením na poľovačku zvaného Mauritz Widforss. V roku 1982 prevzal Erlingov syn, Stefan Persson, pozíciu generálneho riaditeľa a momentálne predsedu. Rodina Perssonových vlastní okolo 33 % spoločnosti a má 69% hlasovacie právo.

Kategória:Švédski podnikatelia
Spencer’s

**David Spencer Limited** (známy ako **Spencer's**) je názov siete obchodných domov v kanadskej provincii Britská Kolumbia počas konca 19. a prvej polovice 20. storočia.

Prvý obchodný dom tejto siete bol založený v roku 1873 Davidom W. Spencerom vo Victorii. Druhý bol otvorený v Nanaime v roku 1890, vo Vancouveri bol otvorený v roku 1907 a bol natoľko úspešný, že čoskoro zaberal plochu takmer celého mestského bloku.

Jeho hlavným rivalom bola po veľa rokov sieť obchodných domov Woodward’s, no v roku 1948 bol Spencer's
odkúpený oveľa väčšou sieťou obchodných domov Eaton's, ktorá mala svoje pobočky v celej Kanade. Deväť obchodných domov v oblasti Lower Mainland a na Vancouverovom ostrove sa týmto začlenilo do siete Eaton's.

Kategória:Podniky v Kanade
Kategória:Obchodné reťazce
Obezita (House)

**Obezita** (anglicky: *Heavy*) je šestnásta epizóda z prvej série seriálu Dr. House.

## Dej

Hlavným pacientom tejto epizódy je 10-ročné obézne dievča Jessica, ktorá pri telocviku dostala infarkt. Medzi tímom vzniká napätie potom, čo im House oznámi, že mu Vogler nariadil vyhodiť jedného z nich. Tím vymýšľa teórie týkajúce sa Jessykynej váhy a domnievajú sa, že má syndróm X (tzn. že telo nespracuváva inzulín). Počas epizódy navštívi Vogler individuálne všetkých členov tímu a pýta sa ich čo si myslia a či chcú zostať. Je zrejmé, že Chase donáša Voglerovi, ale nikto to zatiaľ nevie. Medzi Chaseom a Cameronovou vznikajú veľké nezhody. Jessica dostáva psychózu, ktorú spôsobila hypoglykémia. Foreman zistí, že Jessica brala prášky na chudnutie a tie mohli spôsobiť zrazeniny. Po nejakej dobe začína krvácať a objavuje sa nekróza tkaniva na jej hrudi. Zvažuje sa radikálna mastektomia (t. j. amputácia pŕs). House sa domnieva, že Jessikyn malý vzrast, ktorý by nemal byť, vzhľadom k výške jej rodičov, môže mať niečo spoločného s hormónmi a že príčinou jej ochorenia je Cushingov syndróm. Použijú magnetickú rezonanciu, aby zistili zdroj hyperkortisonizmu. Nájdu tumor v hypofýze, ktorý spôsobil všetky problémy.

Medzitým House na ambulancii lieči ženu, ktorá prišla s tým, že ju pálí záha. House najprv myslel, že je tehotná, ale nakoniec zistil, že má 15-kilový tumor na vaječníku. Odmieta však chirurgické odstranenie, pretože má rada svoje telo, a že sa manželovi takto páči. Za Houseom príde nešťastný manžel, ktorý ho prosí, aby jej dohovoril. Pritom mu dá fotky ich 6 detí. Podľa dedičných znakov House zistí, že niekoľko z detí nie sú potomkovia pacientkynho manžela. Po rozhovore s pacientkou následne ide na operáciu. 

Ku koncu epizódy vraví House Voglerovi, že vyhodí Chasea. Vogler však toto rozhodnutie odmietol s tým, aby vybral niekoho iného. To House odmietne. Vogler ho však vyhráža, že zruší celé oddelenie.

## Diagnózy
* **Zlé diagnózy:** syndróm X, zrazeniny, problém s hormónmi
* **Správna diagnóza:** Cushingov syndróm

## Zdroje

## Pozri aj
* Hormón
* Tumor
* Obezita
* Inzulín
* Psychóza
* Nekróza

## Iné projekty
 

## Externé odkazy
* DrHouse.cz – Zátěž 
* HouseMD.serial4u.cz  – 1x16 Heavy

Kategória:Epizódy 1. série seriálu Dr. House
Eduard Urx

**Eduard Urx** (* 29. január 1903 Velká nad Veličkou, Česko – † 20. apríl 1942, Koncentračný tábor Mauthausen) bol český a slovenský politik, novinár, prekladateľ, literárny kritik a teoretik. Patril medzi Davistov.

V roku 1941 ho zatklo gestapo, bol väzňom na Pankráci a v koncentračnom tábore Mauthausen, kde bol aj popravený.

## Externé odkazy
* Eduard Urx

Kategória:Slovenskí politici
Kategória:Českí politici
Kategória:Slovenskí novinári
Kategória:Českí novinári
Kategória:Slovenskí prekladatelia
Kategória:Slovenskí literárni kritici
Kategória:Davisti
Kategória:Popravené osobnosti
Petra Majdičová

**Petra Majdičová** (* 22. december 1979, Ľubľana, Socialistická federatívna republika Juhoslávia) je slovinská bežkyňa na lyžiach. Svoje prvé víťazstvo dosiahla v Drammene v šprinte klasickou technikou. Doposiaľ vyhrala 15 pretekov svetového pohára. Je špecialistkou najmä na šprinty klasickou technikou.

## Umiestnenia na vrcholných podujatiach
### Zimné olympijské hry

### Majstrovstvá sveta

## Víťazstvá vo Svetovom pohári

## Umiestnenie vo Svetovom pohári

## Externé odkazy
* 
* Oficiálna stránka  
* Petra Majdičová na sports-reference.com

Kategória:Slovinskí bežci na lyžiach
Kategória:Narodenia v 1979
Kategória:Slovinskí olympionici
Kategória:Slovinskí bronzoví olympijskí medailisti
St. Gallen

**St. Gallen** je hlavné mesto rovnomenného kantónu vo Švajčiarsku. Mesto má 73 505 obyvateľov (2011). Mesto bolo založené v 7. storočí a dnes je kultúrnym a spoločenským centrom východného Švajčiarska.  St. Gallen ležiaci na rieke Steinach, ústiacej do Bodamského jazera, je označovaný ako brána do Appenzellských Alp. 

Mesto leží na hlavných dopravných komunikáciach St. Margrethen – Rorschach – St. Gallen – Winterthur – Zürich a Romanshorn – St. Gallen – Rapperswil – Luzern. Najväčšie turistické lákadlo, opátstvo St. Gallen, je zapísané od roku 1983 na zozname zozname svetového dedičstva UNESCO.

## Osobnosti mesta
* Paul Grüninger (* 1891 – † 1972), policajný dôstojník, Spravodlivý medzi národmi
* Medard Boss (* 1903 – † 1990), psychiater a psychoterapeut
* Heinrich Rohrer (* 1933 - † 2013), fyzik

## Partnerské mestá
 Liberec, Česko

## Pozri aj

* Zoznam miest vo Švajčiarsku

## Iné projekty

## Externé odkazy
* Oficiálna stránka 


Kategória:Mestá vo Švajčiarsku

Kategória:Hlavné mestá švajčiarskych kantónov
Kategória:Obce v kantóne St. Gallen
Sankt Gallen (rozlišovacia stránka)

**Sankt Gallen** alebo skrátene **St. Gallen** môže byť:

*  kantón vo Švajčiarsku, pozri St. Gallen (kantón)
*  okres vo Švajčiarsku, pozri St. Gallen (okres)
*  mesto vo Švajčiarsku v kantóne St. Gallen, pozri St. Gallen
*  obec v Rakúsku v okrese Liezen v Štajersku, pozri Sankt Gallen (Štajersko)
Pyramída (encyklopedický časopis)

**Pyramída** je (zatiaľ) najväčšia slovenská všeobecná tlačená encyklopédia. Vychádzala v rokoch 1971 až 1990 mesačne formou celofarebných zošitov po 40 stranách.

Vydavateľom boli postupne: Slovakopress, potom Pressfoto a napokon Vydavateľstvo Obzor, a to najprv pre ČSTK neskôr pre Slovenský ústredný výbor Socialistickej akadémie Česko-Slovenska. Spomenutý výbor aj financoval vydávanie, pretože predajná cena (po celý čas 15 Kčs za číslo) nepokrývala všetky výdavky. Vedúcimi redaktormi boli postupne Oľga Slušná, potom Zuzana Hanzelová a napokon Milan Rajský. .

Najprv – do júna 1987 (čísla 1 až 192) – vychádzala podľa abecedy, neskôr – od júla 1987 – formou monotematických súborov tvoriacich de-facto akési dodatky k abecednej časti; tieto súbory sú:
* 1987:
** Cicavce a vtáky Československa : č. 193195
** Pozoruhodné a úžitkové rastliny okolo nás : č. 196, 197
** Chránené územia Československa (národné parky, chránené oblasti): č. 198
* 1988:
** Životné prostredie a život na Zemi: č. 199204
** Robotizácia, automatizácia a pružné výrobné systémy: č. 205210
* 1989:
** Jadrová energia: č. 211216
** Elektronika a elektrotechnika: č. 217220
** Biotechnológie: č. 221  222
* 1990: 
** Biotechnológie: č. 223  224

Medzi číslami 1192 sú zvláštnymi čísla 20 (monotematické číslo pre heslo Československo), 15 (obsahuje v strede vložku pre heslo Bratislava), 75 (monotematické číslo pre heslo ZSSR) a 147 (monotematické číslo pre heslo Praha). Čísla 30 až 156 obsahujú na vnútornej strane obálky na pokračovanie abecedne zoradený diferenčný slovensko-český (aj odborný) slovník.

Čísla 1192 majú spolu 6 144 strán textu a obrazu (+ 768 strán textu a obrazu na obálkach) na kriedovom papieri formátu väčšieho ako A4 (od č. 199 formát A4); strany sú priebežne číslované. Do čísla 198 encyklopédia vychádzala pod celým názvom **Pyramída – encyklopedický časopis moderného človeka**, od č. 199 pod názvom *Pyramída – životné prostredie a život na Zemi* a podobne, teda úplný názov obsahoval tému obsiahnutého monotematického súboru.

## Zdroj
* Pyramída: encyklopedický časopis moderného človeka. Slovakopress, 1971 - 1990

## Externé odkazy

* Encyklópedia v digitální knihovne JVK (jen z knihovny) 

Kategória:Slovenské encyklopédie
Opel Insignia

náhľad|Opel Insignia
náhľad|Opel Insignia

**Opel Insignia**  je automobil strednej triedy, ktorý vyrába nemecká automobilka Opel od roku 2008, nahrádzajúc tak model Opel Vectra. Prvýkrát bola odhalená na London Motor Show v tom istom roku. V kontinentálnej Európe sa bude predávať pod značkou Opel, v Spojenom kráľovstve tradične pod značkou Vauxhall a v Číne ako Buick, pričom Holden plánuje import do Austrálie a na Nový Zéland. V Latinskej Amerike sa plánuje predaj pod značkou Chevrolet, ale model si zachová názov Vectra. Insignia bol aj názov pre koncept spoločnosti Opel v roku 2003, ktorý ale nemá s novým modelom Insignia nič spoločné.

Insignia je prvé auto v produkcii s kamerou spojenou so systémom na rozpoznávanie dopravných značiek.

Model Insignia ponúka o  viac miesta pre kolená ako Vectra. Obidve varianty karosérie majú zhodnú dĺžku  a zdieľajú rovnaký rázvor .

Nové auto je v predaji od októbra 2008 s deviatimi motormi: benzínové motory 1,6 l I4 s výkonom 115 koní, 1,8 l I4 s výkonom 140 koní, 1,6 l I4 turbo s výkonom 180 koní, 2,0 l I4 turbo s priamym vstrekovaním benzínu s výkonom 220 koní a štyri dieselové motory 2,0 l CDTi I4, z ktorých tri budú s jedným turbodúchadlom o výkonoch 110, 130 a 160 koní a jeden s dvomi turbodúchadlami s výkonom 190 koní. Vlajková loď modelu bude mať benzínový motor 2,8 l V6 turbo s výkonom 260 koní.

Všetky motory spĺňajú prísne emisné normy Euro 5 a dodávajú sa so šesťstupňovými prevodovkami, manuálnymi aj automatickými. 

Insignia získala prestížný titul auto roka 2009, ktorý udeľuje komisia zložená z novinárov európskej motoristickej tlače, kde porazila automobil Ford Fiesta o jeden bod.

Insignia
Kategória:Automobily strednej triedy
Encyklopédia Slovenska

náhľad|Encyklopédia Slovenska
**Encyklopédia Slovenska** je vlastivedná encyklopédia v šiestich zväzkoch zameraná na témy súvisiace so Slovenskom. Vychádzala v rokoch 1977 – 1982 vo vydavateľstve Veda Slovenskej akadémie vied. Je to „najúplnejší a najvšestrannejší prameň poznatkov o Slovensku“, avšak „napriek tomu, že je odrazom ideologicky poznačenej doby, je dodnes neprekonaným prameňom základných informácií o Slovensku, jeho prírode, kultúre a dejinách i dôstojným reprezentantom slovenskej národnej vedy i kultúry“. Obsahuje vyše 20 000 hesiel a vyše 7 000 ilustrácií. Výkonným redaktorom bol Jozef Veľký a od roku 1979 Jozef Vladár.

Náklad každého dielu bol 60 000 kusov, 2. vyd. I. dielu 12 000 kusov.

## Zdroje

## Bibliografický odkaz
* 
* 
* 
* 
* 
* 
* 

## Externé odkazy
* Rok 1977: Vychádza Encyklopédia Slovenska

Kategória:Slovenské encyklopédie
Kategória:Knihy z 1977
Kategória:Publikácie Slovenskej akadémie vied
Jerzy Kukuczka

**Józef Jerzy Kukuczka** (* 24. marec 1948, Katovice, Poľsko – † 24. október 1989, južná stena Lhoce, Nepál), "Jurek", bol poľský horolezec, jeden z najvýznamnejších horolezcov 20. storočia. 

18. septembra 1987 sa stal druhým človekom v histórii krátko po Messnerovi, ktorý stál na všetkých štrnástich osemtisícovkách.

Pochádzal zo skromných pomerov a jeho výstroj v horách (ručne šité, second hand) sa nedala porovnať s tým, čo mali k dispozícii lezci zo západu. Spolu s faktom, že na všetkých 14 osemtisícoviek vystúpil za 8 rokov (Messner za 16), pričom mal viac prvovýstupov aj zimných výstupov, to sú dôvody, prečo práve on je znalcami často považovaný za najlepšieho výškového horolezca 20. storočia. Zaostával vari len v schopnosti medializovať svoje výkony.

V Alpách 1973 prvovýstup na Petit Dru, 1975 na Grandes Jorasses. Mount McKinley zdolal v roku 1974. V Hindukúši Kohe Tez a Tirič Mír. Prvý, neúspešný pokus v Himalájach mal v roku 1977 na Nanga Parbate. Zoznam 14 úspechov je samostatne.

Na zimnej olympiáde v Calgary 1988 udelili R. Messnerovi a J. Kukuczkovi strieborné olympijské medaily (presnejšie Strieborné olympijské kruhy - ako ocenenie od MOV). Messner ju odmietol, Kukuczka svoju prijal.

Po dokončení zbierky osemtisícoviek na ne neprestal liezť. V roku 1988 vystúpil s A. Hajzerom alpsky a prvovýstupom na východný vrchol Annapurny. Zahynul v roku 1989 v dodnes len raz zlezenej južnej stene Lhoce v Himalájach - vo výške  mu nevydržalo lano, ktoré predtým kúpil z druhej ruky v Káthmandu. Zahynul po 2000m dlhom páde do priepasti.

## Výstupy na osemtisícovky
* 1979 — Lhoce - normálka
* 1980 — Mount Everest - prvovýstup južným pilierom (s Andrzejom Czokom)
* 1981 — Makalu - prvovýstup, sólo 
* 1982 — Broad Peak - normálka, alpský štýl
* 1983 — Gašerbrum II - prvovýstup, alpský štýl (oba Gašerbrumy s W. Kurtykom)
* 1983 — Gašerbrum I - prvovýstup, alpský štýl
* 1984 — Broad Peak - prvovýstup, alpský štýl (s W. Kurtykom)
* 1985 — Dhaulágirí - prvý zimný výstup (s A. Czokom)
* 1985 — Čho Oju - prvý zimný výstup, zároveň prvovýstup (so Z. A. Heinrichom)
* 1985 — Nanga Parbat - prvovýstup
* 1986 — Káčaňdžunga - prvý zimný výstup
* 1986 — K2 - prvovýstup, alpský štýl
* 1986 — Manaslu - prvovýstup, alpský štýl
* 1987 — Annapurna - prvý zimný výstup (s A. Hajzerom)
* 1987 — Šiša Pangma - prvovýstup, alpský štýl

## Zdroj
* I. Dieška a kol.: *Horolezectvo - Encyklopédia*, Šport 1989.
* M. Vranka: *Horolezectvo na prelome tisícročí*, 2003.

Kategória:Osobnosti z Katovíc
Kategória:Poľskí horolezci
Kategória:Úmrtia pri športe
Elektrotechnický náučný slovník

**Elektrotechnický náučný slovník** je rozsiahla odborná encyklopédia z oblasti elektrotechniky a súvisiacich oblastí vydávaná vo vydavateľstve Alfa v rokoch 1971 - 1990. 

Heslá sú abecedne radené, ale zoskupené do 8 tematických okruhov (zväzkov):
*Elektrotechnológia (1971) - zv. 7
*Rádioelektronika (1973) - zv. 2
*Elektroenergetika (1974) - zv. 5
*Teoretická elektrotechnika (1977) - zv. 1
*Elektrické stroje a prístroje (1981) - zv. 6
*Oznamovacia elektrotechnika (1985) - zv. 3
*Kybernetické systémy (1987) - zv. 4.
*Využitie elektrickej energie (1990) - zv. 8

Kategória:Slovenské encyklopédie
Kategória:Elektrotechnika
Alfa (vydavateľstvo)

**Alfa** bolo slovenské vydavateľstvo vedeckej, technickej a ekonomickej literatúry v rokoch 1967 až 1993.

Vzniklo v roku 1967 zo Slovenského vydavateľstva technickej literatúry. Spolupracovalo s pražským nakladateľstvom Státní nakladatelství technické literatury a s obdobnými vydavateľstvami v socialistických krajinách (najmä NDR, ZSSR, Poľsko a Maďarsko), NSR a USA. Vydávalo odborné publikácie (aj časopisy), učebnice pre vysoké školy a odborné školy, skriptá a známe bolo najmä náučnými slovníkmi (napr. Elektrotechnický náučný slovník) a početnými odbornými prekladovými slovníkmi. Zaniklo koncom roka 1993 z finančných dôvodov, posledným dielom už rozpadajúcej sa redakcie bolo vydanie dvojzväzkového prekladového Nemecko-slovenského technického slovníka (1993) zostaveného kolektívom 80 odborníkov.

Kategória:Vydavateľstvá na Slovensku
Kategória:Zaniknuté podniky na Slovensku
Prehľad peňažných tokov

**Prehľad peňažných tokov** (-podľa slovenských predpisov ) alebo **výkaz o peňažných tokoch** (-podľa slovenského prekladu IFRS - angl. angl. *statement of cash flows*; do roku 2007: **výkaz peňažných tokov** - angl. *cash flow statement*) je súčasť účtovnej závierky, a to podľa slovenských predpisov nepriamo ako súčasť Poznámok a podľa IFRS priamo popri ostatných základných súčastiach.

Prehľad peňažných tokov informuje o peňažných tokoch (angl. cash-flow), teda príjmoch peňažných prostriedkov a výdavkoch peňažných prostriedkov, ktoré sa uskutočnili v účtovnej jednotke počas účtovného obdobia a spôsobili, že stav peňažných prostriedkov a peňažných ekvivalentov na konci účtovného obdobia sa zmenil v porovnaní so stavom peňažných prostriedkov a peňažných ekvivalentov na začiatku účtovného obdobia. Prehľad tokov – tokové ukazovatele. 
Cieľom prehľadu peňažných tokov je informovať používateľov informácií o tom, z ktorej činnosti podnik počas účtovného obdobia peňažné prostriedky nadobudol a ako ich použil. 
Peňažné toky sa môžu prezentovať ako:
* ukazovateľ peňažný tok (cash flow)
* prehľad peňažných tokov
* pomerové ukazovatele na báze cash flow

Peňažnými tokmi (cash flow) rozumieme:
* príjmy a výdavky peňažných prostriedkov
* prírastky a úbytky peňažných ekvivalentov

Peňažné prostriedky (cash) sú peňažné hotovosti, ekvivalenty peňažných hotovostí (ceniny, poukážky, šeky) 
Peňažné ekvivalenty sú krátkodobý finančný majetok, ktorý je zameniteľný za vopred známu sumu peňažných prostriedkov.
Prevádzková činnosť, je činnosť ktorá súvisí s predmetom podnikania účtovnej jednotky. 
Investičná činnosť je obstaranie a vyjadrenie nehmotného dlhodobého majetku, dlhodobého hmotného majetku a tej časti dlhodobého majetku, ktorý nie je súčasťou ekvivalentov.
Finančná činnosť je činnosť, ktorá spôsobuje zmeny v hodnote a štruktúre vlastného imania a zmeny dlhodobých záväzkov a krátkodobých záväzkov, ktoré súvisia s prevádzkovou činnosťou a investičnou činnosťou.

## Referencie


Kategória:Účtovníctvo
Prehľad o pohybe vlastného imania

**Prehľad o pohybe vlastného imania**  (do roku 2014: **prehľad zmien vlastného imania** ; podľa IFRS: **výkaz zmien vlastného imania**, staršie podľa IFRS: *výkaz o zmenách vo vlastnom imaní* - po angl. *statement of changes in equity*) je súčasť účtovnej závierky, a to podľa slovenských predpisov nepriamo ako súčasť Poznámok a podľa IFRS priamo popri ostatných základných súčastiach.

V prehľade o pohybe vlastného imania sa uvádza stav vlastného imania na začiatku bežného účtovného obdobia, zvýšenie alebo zníženie počas bežného účtovného obdobia a stav na konci na konci bežného účtovného obdobia.

Dôvody zmien vlastného imania sú v členení na:
:a)	základné imanie zapísané do obchodného registra
:b)	základné imanie nezapísané do obchodného registra
:c)	vlastné akcie a vlastné obchodné podiely 
:d)	rezervný fond tvorený z kapitálových vkladov
:e)	ostatné kapitálové vklady
:f)	oceňovacie rozdiely 
:g)	fondy tvorené zo zisku
:h)	nerozdelený zisku  minulých rokov
:i)	neuhradená strata minulých rokov
:j)	účtovný zisk alebo účtovná strata
:k)	ďalšie zmeny vlastného imania

## Zdroje

Kategória:Účtovníctvo
Ján Čmilanský

Generálmajor Ing. **Ján Čmilanský ** (* 11. máj 1949, Radatice) je slovenský generál, bývalý zástupca náčelníka generálneho štábu.

## Život
Roku 1971 ukončil Vojenskú akadémiu Antonína Zápotockého  vo Vyškove na Morave. Po jej absolvovaní sa stal vojakom z povolania, pričom získal hodnosť poručíka. Následne do roku 1978 vykonával vojenské veliteľské funkcie na úrovni čaty, rota a prápor. V období od roku 1979 až do roku 1982 bol veliteľom prieskumného práporu v Prešove. Od roku 1975 až do roku 1977 absolvoval postgraduálne interné štúdium na Vojenskej akadémii Antonína Zápotockého v Brne. Po jeho skončení vykonal v roku 1978 školenie v 10 mesačnom kurze pre veliteľov plukov v ZSSR. Následne bol v rokoch 1982 až 1984 vo výkone funkcie veliteľa motostreleckého pluku v Trebišove.  Od roku 1984  až do roku 1994 postupne vykonával funkcie zástupcu veliteľa, náčelníka štábu a veliteľa tankovej divízie v Prešove. Veliteľom 2. armádneho zboru v Prešove sa stal 1. novembra 1994. Roku 1997 dosiahol prvú generálsku hodnosť. Svoju vojenskú kariéru ukončil vo funkcii zástupcu náčelníka generálneho štábu Ozbrojených síl SR v Bratislave. Ovláda ruský a anglický jazyk. Ženatý, otec troch detí.

## Miesta vojenského pôsobenia
Vyškov, Prešov, Humenné, Brno, Michalovce , Trebišov, Solnečnogorsk,  Bratislava

## Externé odkazy
* Fotografia 

## Zdroj
* Armádna ročenka 1995

Kategória:Slovenskí generáli
Kategória:Absolventi Vojenskej akadémie v Brne
Kategória:Príslušníci Ozbrojených síl Slovenskej republiky
Kategória:Osobnosti z Radatíc
Kategória:Velitelia 2. mechanizovanej brigády
Jozef Zadžora

**Jozef Zadžora** je:

* Jozef Zadžora (1905) – slovenský generál
* Jozef Zadžora (1954) – slovenský generál

Zadžora, Jozef
Voška maková

**Voška maková** () je druh hmyzu z čeľade voškovité (*Aphididae*).

## Morfológia
náhľad|left|Voška maková
Dospelé bezkrídle formy sú dlhé okolo 2 mm, sú matné, čierne so zeleným alebo hrdzavým odtieňom. Okrídlené jedinec sú lesklé, čiernozelené alebo červenobronzové. Nymfy, ktoré sa tvarom podobajú bezkrídlym formám, majú začiatky krídel a biele škvrny na chrbtovej strane bruška.

## Vývoj
Prezimujú vajíčka, a to na konárikoch bršlenu, kaliny a jazmínovca. Na jar sa liahnu larvy, ktoré po 3 - 5 týždňoch dospievajú a zakladajú štyri generácie partenogénneho i živorodého potomstva. V máji sa objavujú nymfy s náznakmi krídel, okolo polovice mája okrídlené jedince preletúvajú na mladé hostiteľské rastliny, ktoré obžierajú po celé vegetačné obdobie.

## Škodca
Je rozšírená po celej Európe, u nás sa považuje za najväčšieho škodcu repy, bôbu, maku, špenátu a mnohých iných rastlín. Napadnuté rastliny môže takmer celkom zničiť. Rastliny slabo rastú a kvitnú a takmer nenasadzujú struky. Úroda na pozemku, ktorý je silne napadnutý, je obyčajne taká malá, že sa ju neoplatí zberať. Okrem toho semená nemajú správny tvar a nie sú vhodné na sejbu.

## Zdroj
* A.Studziňski, F.Kagan, Z. Sosna - *Atlas chorôb a škodcov zeleniny*

## Iné projekty

Kategória:Vošky
Anita Soul

**Anita Soul** (vlastným menom **Anita Bertóková**; * 12. júl 1985, Bratislava) je slovenská speváčka rómskeho pôvodu.

## Životopis
Absolvovala hudobné konzervatórium v Bratislave, hudobno-dramatický odbor.

Účinkovala napríklad v programoch Bailando, Hit storočia a Môj najmilší hit, kde pravidelne vystupovala ako speváčka.

S partnerom, hudobníkom Eugenom Vizvárym, majú syna Marcusa.

## Diskografia
* 2009 – *Anita Soul* – EMI, CD
* 2019 – *Späť k mojím koreňom – Pale kepeskero*
* 2023 – *Balans*

## Muzikál
* Cigáni idú do neba – ako Rosalinda (Nová scéna, réžia: Štefan Kožka)

## Zoznam piesní
poz. * pieseň – duet – (autor hudby/autor textu piesne) – rok

(h:/t:) – doteraz nezistený autor hudby alebo textu
* (**na doplnenie**)

### CH
* „Chýbaš“ (featuring Tomi Popovič)

### J
* „Ja a Ty – Intro“

### L
* „Láska“ – Marcel Palonder & Anita Soul – (h:/t:)

### N
* „Náš svet je pestrý“ – spev: Peter "Ďuďo" Dudák, Janko Kuric, Katka Knechtová, Filip Orator, Silverman, Vratko Rohoň, Laski, Pavol Hammel, Jury a Junior (skupina Konflikt), Peter Lipa, Ibrahim Maiga, Katka Korček, Linda Ballová, Anita Bertóková, a Janette Maziniová – (Roman Galo Galvánek/Ján Štrasser) – 2002

## Referencie

## Iné projekty

## Externé odkazy
* Oficiálny profil na sociálnej sieti Facebook
* Diskografia Anity Soul na databáze Discogs
* 

Kategória:Osobnosti z Bratislavy
Kategória:Slovenské soulové speváčky
Kategória:Slovenské popové speváčky
Kategória:Slovenské džezové speváčky
Kategória:Slovenské osobnosti rómskeho pôvodu
Rovnakokrídlovce

**Rovnakokrídlovce** (iné názvy: **rovnakokrídly hmyz**, **rovnakokrídle**, staršie: **hmyz rovnakokrídly** ) môže byť slovenský názov taxónu:
*Homoptera, pozri pod polokrídlovce
*nevhodne: Orthoptera, synonymum: rovnokrídlovce, pozri rovnokrídlovce

**Rovnakokrídle** môže byť aj iný názov podradu jarmokrídle (Homoneura), pozri jarmokrídle

## Zdroje
Grundlsee

**Grundlsee** môže byť:

*  obec v Rakúsku v okrese Liezen v Štajersku, pozri Grundlsee (obec)
*  jazero v Rakúsku v okrese Liezen v Štajersku v obci Grundlsee, pozri Grundlsee (jazero)
Prozaik

**Prozaik** (žen. rod **prozaička**) môže byť:
*spisovateľ, ktorý píše prózu, pozri pod próza
*zriedkavo: suchý, nepoetický, triezvy človek

## Zdroj
prozaik. In: *Slovník cudzích slov (akademický)*, 2005. dostupné online
Planétka typu K

**Planétka typu K** je relatívne vzácny typ asteroidu s priemerne červeným elektromagnetickým spektrom 0,75 μm a slabým zásahom modrej. K-typy majú nízke albedo, a ich spektrum sa podobá chondritovým meteoritom.

Tieto asteroidy boli opísané ako "beztvaré" S-typy v Tholenovej klasifikácii. Trieda K-typov bola navrhnutá a vytvorená v roku 1988 J. F. Bellom, ako trieda pre všetky telesá, ktoré majú slabú 1 μm absorpciu a chýbajúcu 2 μm absorpciu. Prvé boli objavené počas výskumov rodiny Eos asteroidov.

## Pozri aj
* Planétka typu L
* Planétka typu S
* Planétka typu X
* 181 Eucharis
* 221 Eos
* 402 Chloë
* 417 Suevia

## Externé odkazy

* Meteority (anglicky)
* Mesačný a planetárny výskum (anglicky)

Kategória:Skupiny a rodiny planétok
Varaždin

::*O rovnomennej župe pozri [[Varaždínska župa]]*.

**Varaždin** (hist. slovenský názov *Varaždín*) je mesto v severnom Chorvátsku, blízko hraníc s Maďarskom, ktoré leží  severne od Záhrebu. V súčasnosti tu žije okolo 50 000 obyvateľov.

## Dejiny
Prvá správa o meste je z konca 12. storočia, z roku 1181 a to z dokumentu, kde uhorský kráľ Belo III. spomína neďaleké minerálne pramene (Varaždinske Toplice). Roku 1209 sa Varaždin stal kráľovským mestom; počas niekoľkých ďalších rokov sa stal centrom celého severného Chorvátska. Až počas osmanských výbojov došlo k veľkej zmene jeho povahu – bolo postavené opevnenia okolo starej pevnosti, takže bol Varaždin dobre chránený. Začiatkom 13. storočia vznikol zásluhou Maltézskych rytierov kláštor a kostol.

## Doprava
Varaždin je dôležitým uzlom na diaľnici A4 Záhreb – Budapešť.

## Partnerské mestá
*  Bad Radkersburg, Rakúsko
*  Guimarães, Portugalsko
*  Koblenz, Nemecko
*  Montale, Taliansko
*  Ptuj, Slovinsko
*  Pula, Chorvátsko
*  Ravensburg, Nemecko
*  Riccione, Taliansko
*  Trnava, Slovensko
*  Zalaegerszeg, Maďarsko

## Iné projekty

## Externé odkazy
* Oficiálna stránka
* Oficiálne e-správy

## Zdroj
*

Kategória:Mestá v Chorvátsku
Kategória:Bývalé hlavné mestá
Planétka typu L

**Planétka typu L** je relatívne vzácny typ asteroidu so silne červeným tvarovo rovným elektromagnetickým spektrom 0,75 μm. V porovnaní s K-typmi sa javia viac červené a v infračervenom žiarení majú ploché spektrum.

Tieto asteroidy boli opísané ako "beztvaré" S-typy v Tholenovej klasifikácii. L-typy boli formálne predstavené až v SMASS klasifikácii, pretože predchádzajúce pozorovania zistili nezvyčajné spektrum dvoch členov tejto skupiny: 387 Aquitania a 980 Anacostia.

## Pozri aj

* 387 Aquitania
* 980 Anacostia
* 728 Leonisis
* Planétka typu S

Kategória:Skupiny a rodiny planétok
Poreč

**Poreč** (, ) je prístavné mesto na západnom pobreží polostrova Istria v Chorvátsku. V roku 2001 tu žilo 17 460 obyvateľov, z toho asi 11 % tvorí talianska menšina. Mesto je obľúbeným turistickým cieľom, hlavne vďaka moru a historickému jadru mesta.

## Referencie

## Iné projekty

## Externé odkazy
* Turistické informácie  

## Zdroj


Kategória:Mestá v Chorvátsku
Kategória:Prístavné mestá v Chorvátsku
Kategória:Prístavné mestá Jadranského mora
Kategória:Sídla v Istrijskej župe
Wiesław Stanisławski

**Wiesław Stanisławski** (* 15. november 1909, Lublin, Poľsko – † 4. august 1933, Kostolík) bol najvýznamnejší poľský medzivojnový horolezec v Tatrách.

## Lezenie
Do Tatier jazdil od svojich 16 rokov. Za svoj krátky život v nich urobil vyše 140 prvovýstupov. V roku 1928 s partnerom spravili prvovýstup v dlho odolávajúcej západnej stene Kościelca, ďalší rok zliezol severnú stenu Žabieho koňa. Potom sa presunul na Slovensko, prvovýstupy v západnej stene Lomnického štítu,, Galérii Ganku, hneď niekoľko v severných stenách Javorových štítov, Voliej veže a 1932 aj v severnej stene Malého Kežmarského štítu. 1930 severovýchodná stena (poľského) Mnícha. Mal aj prvé zimné priestupy. 

V deň svojej smrti najprv vyliezol s dvomi druhmi severnú stenu Kačacieho štítu. Potom zahynul aj s jedným spolulezcom na nenápadnom Kostolíku uprostred Batizovskej doliny, keď v ľahšom teréne asi nepovažoval za nutné riadne istiť menej skúseného W. Wojnara, ktorý sa prezúval. Tiež je možné, že prvolezec vytrhol veľký skalný blok, resp. že sa skalná lavína uvoľnila sama.

Napriek jeho smrti v 24 rokoch prakticky v každej väčšej tatranskej stene existuje "Stanislawského cesta," dodnes záruka kvality.

## Referencie


## Externé odkazy
* Strona poświęcona Wiesławowi Stanisławskiemu 

## Zdroj
* I. Dieška a kol.: *Horolezectvo - Encyklopédia*, Šport 1989.
* W. J. Żuławski: *Tragedie tatrzanskie*, 1956.
* A. Marec: *Tatranské siluety*, 2007.

Kategória:Poľskí horolezci
Kyselina fumarová

**Kyselina fumarová** je chemická zlúčenina s chemickým vzorcom COOH-CH=CH-COOH (kyselina *trans*-buténdiová). Je to jedna z dvoch izomerických nenasýtených dikarboxylových kyselín odvodených od but-2-énu. Je to stereoizomér kyseliny maleinovej. Soli a estery kyseliny fumarovej sa nazývajú **fumaráty**.

Kyselina fumarová sa používa ako prídavná látka v potravinách, kde má označenie **E297**. Je to biela kryštalická látka s ovocnou chuťou.

## Metabolizmus
Hlavným biologickým významom kyseliny fumarovej je jej účasť v Krebsovom cykle, pomocou ktorého organizmy získavajú energiu. Vzniká zo sukcinátu pôsobením sukcinátdehydrogenázy, ktorá ju dehydrogenuje pomocou FAD:

: sukcinát + FAD → fumarát + FADH2

Fumarát sa potom ďalej premieňa na malát v hydratačnej reakcii katalyzovanej fumarázou:

: fumarát + H2O → malát

### Ďalšie reakcie
Okrem Krebsovho cyklu vzniká fumarát i inými spôsobmi, napríklad rozkladom aminokyselín fenylalanínu a tyrozínu a takisto vzniká v močovinovom cykle. Tieto reakcie môžu byť anaplerotickými reakciami pre Krebsov cyklus alebo glukoneogenézu.

## Referencie

## Externé odkazy
*International Chemical Safety Card 1173

Kategória:Dikarboxylové kyseliny
Kategória:Prísady do jedla
Kategória:Medziprodukty citrátového cyklu
297
Planétka typu A

**Planétka typu A** je relatívne zriedkavý typ asteroidu vnútorného pásu so silne výraznou 1 µm olivínovou charakteristikou a so silne červeným elektromagnetickým spektrom 0,7 µm. Predpokladá sa, že pochádzajú z úplne odlišného typu povrchu asteroidu.

A-typy sú tak vzácne, že do roku 2005 ich bolo objavených len 17.

## Externé odkazy

* A-typy - technická správa

Kategória:Skupiny a rodiny planétok
Spaladium Arena

vpravo|náhľad|Hala počas výstavby

**Spaladium Arena** alebo **Split Arena** je multifunkčná hala v chorvátskom meste Split s maximálnou kapacitou 12&nbsp;339 návštevníkov

V roku 2009 sa tu hrali zápasy Majstrovstiev sveta v hádzanej mužov. Po ich skončení hala slúži najmä na basketbalové a hádzanárske zápasy.

## Externé odkazy
* Oficiálna stránka  

Kategória:Športové haly v Chorvátsku
Kategória:Split
Kategória:Architektúra z 2008